EVP80-2 Rūta

EVP80-2 „Rūta“ – pirma lietuviška antros kartos (diskretinių tranzistorių) elektroninė skaičiavimo mašina, 1964–1974 m. gaminta Vilniaus skaičiavimo mašinų gamykloje. Buvo naudojama apskaitos ir planavimo, inžineriniams, ekonominiams, statistiniams ir matematiniams uždaviniams spręstiV. Bagočiūnas. Vilniaus skaičiavimo mašinų gamykla. Vilnius: „Mintis“, 1973. – 147 p.:iliustr..

 Istorija 

EVP80-2 „Rūta“ idėja kilo Skaičiavimo mašinų specialiam konstravimo biurui mėginant modernizuoti Maskvoje sukurtą ir Vilniaus gamykloje surinkinėtą skaičiavimo mašiną EV80-3MJonas Rudokas. Istorija, kuria galime didžiuotis: Lietuvos liaudies ūkio taryba, 1957–1965. Vilnius: „Gairės“, 2002. – p.:iliustr. ISBN 9986-625-32-7. Tačiau buvo nuspręsta kurti visiškai naują įrenginį: atsisakyti iki tol naudotų lempų, pakeičiant jas tranzistoriais. 1962 m. sukurtas pirmas prototipas.

 Aprašymas 

ESM buvo sudaryta iš elektrinio skaičiuoklio EVP-V ir perforatoriaus EPR80-2. Duomenys įvedami ir išvedami 80-ies stulpelių perfokortomis, įvedimo ir išvedimo greitis – 120 perfokortų per minutę. Skaičiuoklis (procesorius) galėjo atlikti visas aritmetines ir dalį loginių operacijų (iki 2500 per sekundę). Sudėties ir atimties operacijų greitis buvo 0,4 ms, daugybos – 11 ms, dalybos – 21 ms. RAM dydis – 50 baitų.

 Šaltiniai 

Kategorija:Vilniaus skaičiavimo mašinų gamykla
Kategorija:Kompiuteriai